Sammendrag forelesning ”Introduksjon Makroanatomi & Overflateanatomi”, 3. semester:
Denne forelesningen gis i forkant av kursene i overflateanatomi og thoraxdisseksjon, som en introduksjon til praktisk anatomi, en ny type undervisning. Til kurset i overflateanatomi mot slutten av semesteret er forberedelse viktig - husk å kjøpe og lese heftet ”Thorax-Abdomen - overflate”.  Før man kan studere hvordan indre organer og andre strukturer projiseres ut på overflaten må man først vite hva som befinner seg under huden. Dette gjøres i disseksjonskurset. Praktiske forhold rundt disseksjonen forklares (ordningen med donasjon av legemer, preparering, første møte med disseksjonssalen, ordensregler), rutiner for gjennomføringen av disseksjonen gjennomgås og en detaljert gruppeinndeling deles ut som supplement til timeplanen. PBL-gruppene tar selv ansvar for at oppmøte, eventuelt bytte av disseksjonsansvar, samt gjennomgangen etter hver disseksjon går som det skal. Handleliste: ”Disseksjonsveiledning Thorax”, engangshansker og instrumenter (butt saks, anatomisk pinsett, kirurgisk pinsett, skalpell + runde knivblader, butt sonde). PBL-gruppene kan eventuelt gå sammen om innkjøp, vi anbefaler at noen sett med instrumenter for hver PBL-gruppe. Utbyttet av den praktiske anatomiundervisningen betinges i stor grad av egen forberedelse.